**ROMÂNIA**

**JUDEŢUL SUCEAVA**

**MUNICIPIUL CÂMPULUNG MOLDOVENESC**

**CONSILIUL LOCAL**

**HOTĂRÂREA NR. 111**

**din 26 august 2021**

**pentru modificarea Hotărârii Consiliului Local al municipiului Câmpulung Moldovenesc nr. 101 din 23 octombrie 2020 privind aprobarea proiectului**

***“Îmbunătăţirea serviciilor sociale, recreative și a spațiilor publice urbane în***

***Municipiul Câmpulung Moldovenesc”* a documentațiilor și a indicatorilor tehnico-economici pentru obiectivele acestuia, în vederea finanțării în cadrul Programului Operaţional Regional (P.O.R.) 2014-2020**

Consiliul Local al Municipiului Câmpulung Moldovenesc, întrunit în şedinţa ordinară din data de 26 august 2021;

Având în vedere:

-Referatul de aprobare a Primarului Municipiului Câmpulung Moldovenesc înregistrat la nr. 24394 din 24.08.2021;

-Raportul de specialitate al Direcției tehnice și urbanism din cadrul Primăriei Municipiului Câmpulung Moldovenesc, înregistrat la nr. 24395 din 24.08.2021;

-Raportul de specialitate al Direcției economice din cadrul Primăriei Municipiului Câmpulung Moldovenesc, înregistrat la nr. 24396 din 24.08.2021;

-Avizul Comisiei de specialitate a Consiliului Local;

-Prevederile Programului Operațional Regional (POR 2014-2020),Axa prioritară 13 *–* Sprijinirea regenerării orașelor mici și mijlocii, Obiectivul specific 13.1*- Îmbunătățirea calității vieții populației în orașele mici și mijlocii din România*;

-Solicitarea de clarificări nr. 30.761/OI/17.08.2021 pentru proiectul cod SMIS 125615 – ”Îmbunătăţirea serviciilor sociale, recreative și a spațiilor publice urbane în Municipiul Câmpulung Moldovenesc”;

* Art. 44 alin. (1) din Legea finanţelor publice locale nr. 273/2006, cu modificările şi completările ulterioare;

În temeiul art. 129 alin. (2) lit. b) și d), alin. (4) lit. d) și alin. (7) lit. b), k) și q), art. 139 alin. (3) lit. a) şi art. 196 alin. (1) lit. a) din Ordonanța de urgență a Guvernului nr. 57/2019 privind Codul Administrativ, cu modificările şi completările ulterioare,

**HOTĂRĂȘTE:**

**Art.I.** Art. 10 din Hotărârea Consiliului Local al municipiului Câmpulung Moldovenesc nr. 101 din 23 octombrie 2020 se modifică și va avea următorul cuprins:

“Art. 10. Se aprobă contribuția proprie în proiect a Municipiului Câmpulung Moldovenesc, reprezentând achitarea tuturor cheltuielilor neeligibile ale proiectului în cuantum de **283.365,43 lei**, cât și contribuția de 2% din valoarea eligibilă a proiectului, în cuantum de **465.143,24 lei**, reprezentând cofinanțarea proiectului *Îmbunătăţirea serviciilor sociale, recreative și a spațiilor publice urbane în Municipiul Câmpulung Moldovenesc.*”

**Art.II.** Anexa nr.7 la Hotărârea Consiliului Local al municipiului Câmpulung Moldovenesc nr. 101 din 23 octombrie 2020, se modifică și se înlocuiește cu anexa care face parte integrantă din prezenta hotărâre.

**Art.III.** Celelalte prevederi ale Hotărârii Consiliului Local al municipiului Câmpulung Moldovenesc nr. 101 din 23 octombrie 2020 rămân aplicabile.

**Art.IV.** Primarul Municipiului Câmpulung Moldovenesc, prin aparatul de specialitate, va aduce la îndeplinire prevederile prezentei hotărâri.

|  |  |  |
| --- | --- | --- |
| **PREŞEDINTE DE ŞEDINŢǍ,**  **Cocuța - Piticari Cristina** |  | **Contrasemnează:**  **SECRETAR GENERAL**  **AL MUNICIPIULUI**  **Erhan Rodica** |